CELEX: 62016TN0043
Language: mt
Date: 2016-01-29 00:00:00
Title: Kawża T-43/16: Rikors ippreżentat fid-29 ta’ Jannar 2016 – 1&1 Telecom vs Il-Kummissjoni

21.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 106/44
            
         Rikors ippreżentat fid-29 ta’ Jannar 2016 – 1&1 Telecom vs Il-Kummissjoni
   (Kawża T-43/16)
   (2016/C 106/52)
   Lingwa tal-kawża: l-Ingliż
   
      Partijiet
   
   
      Rikorrenti: 1&1 Telecom GmbH (Montabaur, il-Ġermanja) (rappreżentanti: J. Murach, lawyer u P. Alexiadis, solicitor)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Kummissjoni Ewropea tad-19 ta’ Novembru 2015, adottata mid-direttur ġenerali tal-kompetizzjoni, marbuta mal-implementazzjoni ta’ miżuri korrettivi mhux-ORM fil-Każ COMP/M.7018 – Telefónica Deutschland/E-Plus (iktar ’il quddiem id-“deċiżjoni ta’ konċentrazzjoni”) li ddikjarat l-ittra ta’ impenn volontarju b’mod konformi mal-impenji definittivi u mad-dritt tal-Unjoni;
            
         
               —
            
            
               tordna li l-Kummissjoni teżiġi li Telefónica Deutschland tipproduċi ittra ġdida ta’ impenn volontarju li tkun strettament limitata għall-obbligu li huwa impost fuqha skont il-punt 78 tal-impenji definittivi approvati mid-deċiżjoni ta’ konċentrazzjoni;
            
         
               —
            
            
               tikkundanna lill-Kummissjoni għall-ispejjeż tagħha kif ukoll għal dawk tar-rikorrenti, skont l-Artikolu 87 tal-verżjoni kkonsolidata tar-Regoli tal-Proċedura tal-Qorti Ġenerali.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               Fil-kuntest tal-ewwel motiv tagħha, ir-rikorrenti ssostni li billi adottat id-deċiżjoni, il-Kummissjoni wettqet żbalji manifesti ta’ liġi peress li la t-Trattati, la r-regolament tal-Unjoni Ewropea dwar il-konċentrazzjonijiet, la d-deċiżjoni ta’ konċentrazzjoni u lanqas l-impenji definittivi ma jippermettu l-klawżola 2.3 tal-ittra ta’ impenn volontarju kif aċċettata mid-deċiżjoni.
            
         
               2.
            
            
               Fil-kuntest tal-ewwel motiv tagħha, ir-rikorrenti ssostni li billi adottat id-deċiżjoni tagħha, il-Kummissjoni wettqet abbuż ta’ poter billi ħadet kont ta’ kunsiderazzjonijiet estranji għall-kompetizzjoni, bi ksur tat-Trattati, tar-Regolament dwar il-konċentrazzjonijiet u tad-deċiżjoni ta’ konċentrazzjoni.